|  |  |  |
| --- | --- | --- |
| Prvi.jpg | | 22. IV 2020. Број **107/20** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **април 2020.** |

**Просјечна плата након опорезивања у марту 956 КМ**

**Највиша просјечна плата након опорезивања у подручју *Финансијске дјелатности и дјелатности осигурања* 1 456 КМ, а најнижа у подручју *Грађевинарство* 664 КМ**

Просјечна мјесечна плата након опорезивања у Републици Српскојисплаћена у марту 2020. године износила је956 КМ, док је просјечна мјесечна бруто плата износила 1 485 КМ.

Просјечна плата након опорезивања исплаћена у марту 2020. у односу на исти мјесец претходне године номинално је већа за 7,9%, а реално за 8,0%, док је у односу на фебруар 2020. и номинално и реално мања за 0,1%.

Посматрано по подручјима, у марту 2020. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 456 КМ, а најнижа просјечна плата након опорезивања у марту 2020. исплаћена је у подручју *Грађевинарство*,664 КМ.

У марту 2020. године, у односу на март 2019, највећи номинални раст плате након опорезивања забиљежен је у подручјима *Информације и комуникације* 37,4%, *Дјелатности пружања смјештаја, припреме и послуживања хране, хотелијерство и угоститељство* 19,5% и *Административне и помоћне услужне дјелатности* 15,7%.

У истом периоду смањење плате у номиналном износу забиљежено је једино у подручју *Стручне, научне и техничке дјелатности* 0,5%.

KM



Графикон 1. Просјечнe платe након опорезивања по мјесецима

**Мјесечна инфлација у марту 2020. године 0,0%**

**Годишња инфлација (III 2020/III 2019) -0,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у марту 2020. године у односу на исти мјесец претходне године, у просјеку су ниже за 0,1%, док су у односу на фебруар 2020. године, у просјеку остале непромијењене.

Од 12 главних одјељака производа и услуга, више цијене на годишњем нивоу забиљежене су у седам, ниже цијене у четири, док су цијене у једном одјељку остале непромијењене.

Највећи годишњи раст цијена у марту 2020. године, забиљежен је уодјељку *Алкохолна пића и дуван* 5,7%, усљед виших цијена у групи Дуван од 7,0% од почетка године, затим у одјељку *Рекреација и култура* 3,1% због виших цијена у групи Путни аранжмани од 8,5%, затим у одјељку *Храна и безалкохолна пића* 0,9% усљед повећања у групама Воће од 9,8%, Хљеб и житарице од 3,8% и Месо од 3,2%. Више цијене у одјељку *Комуникације* од 0,8% забиљежене су у групи телекомуникационих услуга од 1,0%, затим у одјељку *Здравство* 0,7% усљед повећања у групи Остали медицински производи од 2,1%, у одјељку *Становање* 0,6%, због виших цијена у групи Услуге одвожења смеђа од 6,6%, те у одјељку *Ресторани и хотели* 0,3% усљед виших цијена у групи Угоститељске услуге од 0,7%.

У одјељку *Образовање* цијене су у просјеку остале непромијењене.

Највећи годишњи пад цијена у марту 2020. године забиљежен је у одјељку *Одјећа и обућа* 10,2%, усљед сезонских снижења конфекције и обуће током године, затим у одјељку *Превоз* 2,3% због нижих цијена у групи Ваздушни превоз путника од 16,2% и у групи Горива и мазива од 4,1%. Ниже цијене у одјељку *Намјештај и покућство* од 1,4% забиљежене су у групама Већи алат и опрема од 5,7%, док су ниже цијене у одјељку *Остала добра и услуге* од 0,5%забиљежене у групи Остале личне ствари од 5,1%.

Напомена: Индекси потрошачких цијена обрађени су на основу података о цијенама које су прикупљене на терену до 16. марта 2020. године, а за цијене које се нису могле прикупити на терену усљед доношења свеобухватних мјера у циљу спречавања ширења вируса корона, у складу са методологијом потрошачких цијена, користиле су се импутације и процјене из претходног периода.

Графикон 2. Мјесечна и годишња инфлација

**Покривеност увоза извозом у периоду јануар - март 2020. године 75,6%**

У марту 2020. године остварен је извоз у вриједности од 284 милиона КМ и увоз у вриједности од 389 милиона КМ.

У оквиру укупно остварене робне размјене Републике Српске са иностранством у марту 2020. године, проценат покривености увоза извозом износио је 73,0%.

У периоду јануар - март 2020. године остварен је извоз у вриједности од 829 милиона КМ, што је за 5,5% мање у односу на исти период претходне године. Увоз је, у истом периоду, износио једну милијарду и 96 милиона КМ, што је за 2,0% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - март 2020. године, највише се извозило у Хрватску и то у вриједности од 118 милиона КМ, односно 14,2% и у Италију  
107 милиона КМ, односно 12,9% од укупно оствареног извоза. У истом периоду, највише се увозило из Србије и то у вриједности од 183 милионa КМ, односно 16,7% и из Италије, у вриједности од 152 милиона КМ, односно 13,9% од укупно оствареног увоза.

Посматрано по групама производа, у периоду јануар - март 2020. године, највеће учешће у извозу остварује електрична енергија са 79 милиона КМ, што износи 9,5% од укупног извоза, док највеће учешће у увозу остварују лијекови, са укупном вриједношћу од 60 милиона КМ, што износи 5,5% од укупног увоза.

хиљ. КМ

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Проф. др Јасмин Комић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |